Ibsenåret 2006

Ibsenåret 2006 var markeringene av Henrik Ibsens hundre års dødsdag i 2006. Det var markeringer i Norge og i en rekke andre land i verden. Ibsenåret ble åpnet med en festforestilling i Oslo. Et annet høydepunkt var en gallaoppsetning av Peer Gynt ved Kheopspyramiden i Egypt.Stor ståhei rundt Peer i Egypt - Aftenposten Det var også en rekke kulturelle arrangementer i land som Italia, Tyskland, Kina, Storbritannia og USA. Utenriksdepartementet og utenrikstjenesten hadde en sentral rolle i Ibsenåret. Ibsenåret omfattet 8213 kulturarrangementer, og 83 land deltok i markeringen av Ibsenåret.http://ibsen.nb.no/index.gan?id=11144108&subid=0 Ibsenåret 2028 markerer 200-årsjubileet for Ibsens fødsel, 22 år etter det forrige jubileet.

Organisasjon
Nasjonalkomiteen for Ibsensatsingen ble oppnevnt av Kulturdepartementet i 1997 og ble ledet av Lars Roar Langslet. Ibsenåret AS var et sekretariat opprettet av Nasjonalkomiteen for Ibsensatsingen i 2002. Det ble fra begynnelsen av ledet av redaktør Steinar Hansson, som døde høsten 2004, og deretter var teaterregissør Bentein Baardson direktør.

Også Ibsennett ble samlokalisert med prosjektorganisasjonen «Ibsenåret», med kontorer i tredje etasje i Arbins gate 1, som er den samme bygård som også huser Ibsenmuseet i Oslo.

Sekretariatet ble avviklet sommeren 2007 og Ibsennet flyttet til Nasjonalbiblioteket i Henrik Ibsens gate 100.

 Bentein Baardson – direktør
 Randi Thorsen – daglig leder
 Nora Ibsen – produsent
 Kari Stokke Brandtzæg – sponsoransvarlig
 Silje Riise Næss – kommunikasjonssjef

 Se også 

 Ibsenstatuetten - utdelt av den norske regjering i 2006 til minne om 100 år siden dikteren Henrik Ibsens død.
 Ibsenåret 2028

Referanser

Eksterne lenker
 Ibsenåret, Utenriksdepartementet

Kategori:Henrik Ibsen
Kategori:Jubileer